Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/014 RO/Nokia depusă de România) /* COM/2012/0618 final */





EXPUNERE DE MOTIVE Punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară[1] permite mobilizarea Fondului european de ajustare la globalizare (FEG) prin intermediul unui mecanism de flexibilitate, în limita plafonului anual de 500 de milioane EUR peste nivelul rubricilor corespunzătoare din cadrul financiar. Regulile aplicabile contribuțiilor din FEG sunt prevăzute în Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[2]. La 22 decembrie 2011, România a depus cererea EGF/2011/014 RO/Nokia pentru o contribuție financiară din partea FEG, în urma disponibilizărilor de la SC Nokia România SRL și de la un furnizor din România. După examinarea atentă a acestei cereri, Comisia a concluzionat, în conformitate cu articolul 10 din Regulamentul (CE) nr. 1927/2006, că sunt îndeplinite condițiile necesare pentru o contribuție financiară în temeiul regulamentului menționat. SINTEZA CERERII ȘI ANALIZĂ Date principale: || Numărul de referință FEG || EGF/2011/014 Statul membru || România Articolul 2 || litera (a) Întreprinderea principală || SC Nokia România SRL Furnizori și producători din aval || 1 Perioada de referință || 21.8.2011 – 21.12.2011 Data de începere a serviciilor personalizate || 8.12.2011 Data depunerii cererii || 22.12.2011 Disponibilizări în timpul perioadei de referință || 1 904 Disponibilizări înainte și după perioada de referință || 0 Totalul disponibilizărilor eligibile || 1 904 Lucrători disponibilizați care ar trebui să beneficieze de măsurile în cauză || 1 416 Cheltuieli pentru servicii personalizate (EUR) || 4 346 200 Cheltuieli pentru punerea în aplicare a FEG[3] (EUR) || 181 000 Cheltuieli pentru punerea în aplicare a FEG (%) || 4,00 Buget total (EUR) || 4 527 200 Contribuția din FEG (65 %) (EUR) || 2 942 680 1. Cererea a fost prezentată Comisiei la data de 22 decembrie 2011 și a fost completată cu informații suplimentare până la data de 22 august 2012. 2. Cererea îndeplinește condițiile de utilizare a FEG prevăzute la articolul 2 litera (a) din Regulamentul (CE) nr. 1927/2006 și a fost prezentată în termenul de 10 săptămâni menționat la articolul 5 din regulamentul respectiv. Legătura dintre disponibilizări și modificările structurale majore ale comerțului mondial ca urmare a globalizării 3. Pentru a stabili legătura dintre disponibilizări și schimbările structurale majore apărute în structura comerțului mondial ca urmare a globalizării, România susține că în ultimii ani, în Europa, tendința generală a fost ca sectorul informatic să se mute în Asia. Pentru a răspunde provocărilor piețelor, sediul central al Nokia Corporation din Finlanda a elaborat o strategie în vederea mutării siturilor sale de producție cât mai aproape de piețe[4]. 4. Motivul principal al disponibilizărilor este transferul funcțiilor în cadrul sectorului către țările terțe din afara Europei. Asamblarea telefoanelor mobile, operațiune care se desfășura anterior în Cluj și Salo[5], a fost delocalizată în Asia (China, Coreea de Sud, India și Vietnam, unde este în construcție o nouă fabrică Nokia). Fabricarea componentelor și producția subcontractată au fost deja transferate în afara Europei. În urma direcției adoptate deja în ceea ce privește producția, atât proiectarea, cât și dezvoltarea produselor au fost sau urmează să fie delocalizate. 5. Statisticile comerciale pentru Nokia Corporation arată[6] că pentru 2010 și 2011, vânzările nete au crescut în China, India, Rusia și Brazilia, în timp ce în Europa (exceptând Germania) piețele mai mari, inclusiv Regatul Unit și Spania au înregistrat scădere. 6. De asemenea, conform statisticilor[7], creșterea vânzărilor de servicii de comunicații mobile și a volumelor de dispozitive pe zonă geografică este semnificativ mai importantă în China Mare și America Latină, variația anuală fiind de 13% și, respectiv, 21%, decât în Europa, unde variația anuală pentru 2010/2011 a fost de ­ 2%. 7. Autoritățile române fac trimitere la raportul Nokia Corporation pentru cel de-al patrulea trimestru al anului 2011[8] în care se expune intenția de reducere a forței de muncă globale cu aproximativ 17 000 până la sfârșitul anului 2013, precum și intenția de a deschide un nou sit de producție, lângă Hanoi, în nordul Vietnamului. 8. Până în prezent, sectorul telefoniei mobile a făcut obiectul mai multor cereri FEG, toate fiind fundamentate pe aspecte comerciale legate de globalizare[9]. Demonstrarea numărului de disponibilizări și îndeplinirea criteriilor de la articolul 2 litera (a) 9. România a transmis această cerere pe baza criteriilor de intervenție prevăzute la articolul 2 litera (a) din Regulamentul (CE) nr. 1927/2006, care prevăd drept condiție pentru intervenție existența unui număr de cel puțin 500 de disponibilizări pe o perioadă de patru luni, din cadrul unei societăți dintr-un stat membru, incluzând lucrătorii concediați de furnizorii și de producătorii din aval ai societății respective. 10. Cererea menționează 1 809 disponibilizări la SC Nokia România SRL și 95 la un furnizor în timpul perioadei de referință de patru luni, de la 21 august 2011 până la 21 decembrie 2011. Toate aceste 1 904 disponibilizări au fost calculate în conformitate cu articolul 2 al doilea paragraf a treia liniuță din Regulamentul (CE) nr. 1927/2006. Comisia a primit confirmarea din partea României că toate aceste disponibilizări au fost, între timp, efectuate. Explicația caracterului neprevăzut al disponibilizărilor în cauză 11. Autoritățile române susțin că decizia privind delocalizarea producției Nokia și caracterul disponibilizărilor nu puteau fi prevăzute deoarece societatea s-a dezvoltat constant în perioada 2006 - 2010, numărul angajaților crescând de la 102 în 2006 la 1 552 în 2010, încă 800 de persoane lucrând pe bază de contracte temporare. Conform autorităților române, din indicatorii financiari pentru aceeași perioadă, în baza datelor de la Ministerul Finanțelor Publice din România[10] reiese că, pentru perioada indicată, profitul a crescut de la aproximativ 300 000 EUR în 2006 la 42,3 milioane EUR în 2010. 12. Doar la 29 septembrie 2011, printr-un comunicat de presă, societatea finlandeză a anunțat că, astfel cum se prevede în strategia societății, este necesară o „ajustare a capacității de producție și o consolidare a operațiunilor de producție pentru a servi mai bine rețeaua mondială a clienților și furnizorilor parteneri”[11]. Prezentarea făcută de societate arată că această decizie, care a avut ca urmare concedierea întregului personal din Cluj, a fost o decizie corporativă și era parte a deciziei globale de extindere pe piețele emergente din afara Uniunii Europene. Identificarea întreprinderilor care au efectuat disponibilizări și a lucrătorilor vizați de măsurile de asistență 13. Cererea se referă la 1 904 disponibilizări, din care 1 809 au avut loc la SC Nokia România SLR și alte 95 de disponibilizări la un furnizor, și anume SC Eurest SRL. România estimează că 1 416 lucrători vor dori să beneficieze de măsurile FEG. 14. Repartizarea celor 1 416 lucrători vizați este următoarea: Categorie || Număr || Procentaj Bărbați || 439 || 31,00 Femei || 977 || 69,00 Cetățeni ai UE || 1 416 || 100,00 Cetățeni din țări terțe || 0 || 0,00 15-24 ani || 330 || 23,31 25-54 ani || 1 034 || 73,02 55-64 ani || 52 || 3,67 peste 64 de ani || 0 || 0,00 15. Autoritățile române precizează în cerere că din lucrătorii disponibilizați, cinci au probleme de sănătate de lungă durată sau un handicap. 16. În ceea ce privește categoriile profesionale, defalcarea este următoarea: Categorie || Număr || Procentaj Profesiuni intelectuale și științifice || 30 || 2,12 Tehnicieni și profesiuni asociate || 248 || 17,51 Salariați de tip administrativ || 119 || 8,40 Lucrători din atelierele de service și din secțiile de marketing și vânzări || 6 || 0,42 Operatori pe mașini și instalații și asamblori || 963 || 68,01 Muncitori necalificați || 50 || 3,53 17. În conformitate cu articolul 7 din Regulamentul (CE) nr. 1927/2006, România a confirmat faptul că s-a aplicat o politică de egalitate între femei și bărbați, precum și o politică de nediscriminare și că acestea se vor aplica în continuare pe parcursul diferitelor etape de punere în aplicare a FEG și, în special, în cursul accesului la FEG. Descrierea teritoriului vizat, a autorităților sale și a părților interesate 18. Principala regiune afectată de decizia Nokia Corporation cu privire la relocalizarea producției în Asia este zona metropolitană Cluj-Napoca și, în sens mai larg, piața muncii din județul Cluj, unitate teritorială de nivel NUTS III. Cluj-Napoca produce în prezent 49% din valoarea adăugată a județului. Principalele activități ale economiei județene sunt concentrate în zona Cluj-Napoca: producție, servicii, comerț și construcții, precum și activități agricole, deoarece zona se află în Podișul Transilvaniei unde condițiile climatice sunt prielnice agriculturii. 19. Capitala județului Cluj este municipiul Cluj-Napoca înconjurat de 17 comune, având în total 379 705 locuitori. Zona metropolitană Cluj-Napoca cuprinde teritoriul cel mai afectat de decizia Nokia Corporation de relocalizare a producției sale, întrucât majoritatea angajaților disponibilizați locuiesc în zona metropolitană administrativă. 20. Conform datelor publicate de Direcția Regională de Statistică din Cluj (sfârșitul anului 2008)[12] populația civilă ocupată, la nivel județean, inclusiv populația din zona metropolitană, este distribuită pe activități ale economiei naționale, în conformitate cu clasificarea CAEN (Clasificarea activităților din economia națională) după cum urmează: agricultură, silvicultură și pescuit: 72 300 de persoane; industrie: 76 000 de persoane; construcții: 29 500 de persoane; și comerț cu ridicata și cu amănuntul: 52 100 de persoane. 21. Principala parte interesată este municipiul Cluj-Napoca. Centrul de tranziție „De la job la smart job”, creat pentru a oferi asistență lucrătorilor disponibilizați urmează a fi instituit în municipiul Cluj-Napoca întrucât infrastructura de transport înspre oraș și în afara localității deservește toate localitățile din zona afectată. Impactul preconizat al disponibilizărilor asupra ocupării forței de muncă la nivel local, regional sau național 22. Potrivit autorităților române, din datele cu privire la forța de muncă publicate de Direcția Regională de Statistici din Cluj[13] reiese că în domeniul informații și comunicații – categoria în care se încadrează SC Nokia România SRL (fabricarea echipamentelor de comunicații, respectiv NACE revizuirea 2 grupa 26.30) – în 2008 erau 5 700 lucrători din care 1 255 au lucrat cu SC Nokia România SRL, și anume 30% din total. În 2011, numărul angajaților SC Nokia România SRL a atins 1 956 de persoane, aproximativ 40% din totalul populației ocupate în acest domeniu în zonă. 23. Documentația cu privire la concedierile colective depusă de către Nokia Corporation enumeră persoanele care urmează să fie disponibilizate ca provenind din următoarele domenii: 694 persoane – zona rurală a zonei metropolitane Cluj-Napoca, 235 persoane – municipiul Cluj-Napoca; 212 persoane – municipiul Gherla; 386 persoane – municipiul Dej; și, în fine, 282 persoane din alte județe decât județul Cluj. 24. În consecință, decizia Nokia Corporation afectează, în principal, județul Cluj și, în special, zona metropolitană Cluj-Napoca. Pachetul coordonat de servicii personalizate care vor fi finanțate și defalcarea costurilor sale estimate, inclusiv complementaritatea sa cu acțiunile finanțate din fondurile structurale 25. Toate măsurile următoare propuse de către autoritățile române sunt corelate pentru a forma un pachet coordonat de servicii personalizate cu scopul reintegrării în muncă a lucrătorilor disponibilizați: – Servicii înainte de momentul disponibilizării: serviciile care urmează a fi furnizate în cadrul acestei măsuri includ prezentarea dispozițiilor legale privind protecția lucrătorilor, prezentarea drepturilor și a obligațiilor persoanelor asigurate, prezentarea avantajelor și oportunităților oferite de FEG, prezentarea serviciilor disponibile pentru lucrători, prezentarea locurilor de muncă vacante disponibile, prezentarea acțiunilor organizate pe piața forței de muncă în scopul ocupării unui loc de muncă: târguri de locuri de muncă, stimulente financiare, proiecte finanțate de FSE și proiecte ale Agenției Județene pentru Ocuparea Forței de Muncă Cluj (abreviată AJOFM). – Luarea în evidență a lucrătorilor ca persoane în căutarea unui loc de muncă la Centrul de Tranziție „De la job la smart job”: această măsură are ca obiect completarea formularului de luare în evidență pentru a identifica nevoile persoanelor, validarea statutului lucrătorilor și stabilirea diagramei pentru activitățile centrului, situația personală a lucrătorilor în momentul înregistrării la centru. Planul de lucru include: stabilirea profilului inițial al lucrătorului, completarea fișei de luare în evidență, identificarea cursului de urmat, deciderea activităților care vor fi desfășurate de centru, convenirea asupra rezultatelor estimate, inclusiv statutul final al lucrătorului. Obiectivul este ca persoana să aibă o atitudine pozitivă față de societate, să fie conștientă de propria valoare și să își dorească să găsească un alt loc de muncă, astfel încât persoana respectivă să reușească să găsească un nou loc de muncă ca urmare a demersurilor întreprinse. – Informare, consiliere și orientare profesională: această activitate are la bază principiul dezvoltării personale și presupune încurajarea autonomiei și creșterea motivației persoanei care trece printr-o perioadă de criză. Activitatea constă în pregătirea planurilor individuale de acțiune sau a unui parcurs de consiliere pentru fiecare persoană și stabilirea diagramei în cadrul centrului, informarea persoanei cu privire la piața muncii, legislație, posibilități de formare profesională, oportunități de ocupare a forței de muncă; consiliere profesională: identificarea obiectivelor, evaluare psihologică, sensibilizarea persoanelor pentru luarea deciziilor profesionale, stabilirea opțiunilor posibile, alegerea celor mai bune soluții; prezentarea metodelor și tehnicilor de identificare a unui loc de muncă; prezentarea modalităților de abordare a unui angajator potențial; prezentarea modului de comportare înainte și după interviu; recomandări pentru alte activități ale centrului: programe de formare, servicii de consultanță și asistență în începerea unei activități independente sau în lansarea unei afaceri. – Alocații de mobilitate: aceste alocații vor fi oferite persoanelor care au reușit să își înceapă propria afacere sau să găsească un nou loc de muncă într-o localitate situată la o distanță mai mare de 50 de km de localitatea în care își au domiciliul stabil. Această indemnizație se plătește lucrătorului o singură dată, după prezentarea documentelor justificative necesare. – Alocații de transport: aceste indemnizații constau în rambursarea cheltuielilor suportate în situația în care un lucrător este nevoit să se deplaseze pentru a participa la activitățile desfășurate de centru și atunci când caută în mod activ un loc de muncă. – Alocații pentru căutarea unui loc de muncă: aceste alocații constau într-o sumă acordată lucrătorilor care urmează cel puțin două activități în centru, care participă la selecții organizate de către angajator în scopul recrutării și care pregătesc planuri de rezervă în cazul eșecului unui interviu. – Formare: această activitate va cuprinde înregistrarea la un curs ca urmare a consilierii profesionale oferite; constituirea unui grup de cursanți (minimum 7, maximum 28 de persoane pe grup); desfășurarea activității aferente cursului de formare; monitorizarea cursului și coordonarea activităților (testare parțială), monitorizarea și urmărirea semestrială a cursantului. – Indemnizații pentru stagiu: aceste indemnizații se acordă pentru participarea la un stagiu cu durata de două până la patru săptămâni organizat de viitorii angajatori potențiali. Aceste stagii vor fi organizate în special pentru lucrătorii care au deținut funcții similare în cadrul Nokia, dar care nu au abilitățile practice sau experiența specifică. – Asistența financiară pentru certificatul acordat la terminarea programului de formare: la încheierea cu succes a cursului, în termenul legal prevăzut, se eliberează un certificat de atestare a competențelor dobândite. Sprijinul financiar se va acorda participanților care au promovat cursurile programului de formare profesională și au obținut certificatul. – Promovarea spiritului antreprenorial: prin consiliere și asistență financiară pentru inițierea unei activități independente sau pentru înființarea unei întreprinderi, se propun următoarele serii de activități: instituirea de grupuri de lucru, în funcție de caracteristicile și nevoile identificate: grupuri de activitate independentă (profesii liberale, activități independente, asociații familiale), grupuri de inițiere a unei afaceri; consiliere individuală – în principal asistență tehnică în înființarea unei întreprinderi, prezentarea contextului juridic aferent, pregătirea actului constitutiv și a statutului, stabilirea obiectului de activitate, înregistrarea persoanei juridice sau a persoanei fizice, executarea contractelor, legalizarea documentelor; definirea planului de afaceri; formare antreprenorială pentru grupuri de cursanți: module de management, marketing și tehnici de vânzare, legislație, contabilitate și aspecte de bază legate de evidența contabilă; studii de caz: exemple de afaceri în diverse domenii de activitate, etapa de demarare și de dezvoltare, activități de monitorizare. – Asistență financiară pentru inițierea activităților independente: aceasta constă în ajutor financiar pentru începerea unei activități independente sau a unei afaceri. Suma de aproximativ 1 800 EUR pe persoană va fi necesară pentru achiziționarea echipamentului necesar pentru demararea unei activități independente sau a unei afaceri noi (așa-numitul „set de pornire” atât de important în momentul demarării unei noi activități). – Îndrumare și sprijin în perioada de după angajare: acest serviciu are obiectivul de a facilita integrarea și adaptarea la condițiile unui nou loc de muncă. Activitățile se vor desfășura pe o perioadă de cel mult șase luni și vor fi adaptate pentru noii lucrători angajați. – Asistență financiară pentru persoanele cu copii: sprijinul financiar personalizat va fi acordat lucrătorilor care sunt singurii întreținători ai familiilor monoparentale cu copii și, de asemenea, lucrătorilor care au copii pe care nu îi pot supraveghea pe perioada în care participă la proiect, inclusiv pe perioada interviurilor de angajare. Scopul acestei asistențe este de a oferi lucrătorilor posibilitatea de a plăti pentru serviciile grădinițelor private sau pentru serviciile de supraveghere a copiilor care au în grijă copiii pe perioada în care părinții participă la activitățile desfășurate în centru. Această asistență personalizată presupune subcontractarea serviciilor personalizate cu grădinițe sau firme specializate. În perioada de tranziție se vor acorda tichete lucrătorilor asistați care, la rândul lor, le vor pune la dispoziția furnizorilor dispuși să furnizeze serviciile de care are nevoie lucrătorul. Tichetele vor fi rambursate furnizorului de către centru. 26. Cheltuielile pentru punerea în aplicare a FEG, care sunt incluse în cerere în conformitate cu articolul 3 din Regulamentul (CE) nr. 1927/2006, acoperă activitățile de pregătire, gestionare și control, precum și activitățile legate de informare și publicitate. 27. Serviciile personalizate prezentate de autoritățile române sunt măsuri active pe piața forței de muncă în cadrul acțiunilor eligibile definite la articolul 3 din Regulamentul (CE) nr. 1927/2006. Autoritățile române estimează costurile totale la 4 527 200 EUR, din care cheltuielile pentru serviciile personalizate la 4 346 200 EUR și cheltuielile pentru punerea în aplicare a FEG la 181 000 EUR (4,00 % din suma totală). Contribuția totală solicitată din FEG este de 2 942 680 EUR (65 % din costurile totale). Acțiuni || Numărul estimat al lucrătorilor vizați || Costul estimat per lucrător vizat (în EUR) || Costuri totale (FEG și cofinanțare națională) (în EUR) Servicii personalizate [articolul 3 primul paragraf din Regulamentul (CE) nr. 1927/2006] Servicii înainte de momentul disponibilizării || 1 416 || 120 || 169 920 Luarea în evidență a lucrătorilor || 1 416 || 10 || 14 160 Informare, consiliere și orientare profesională || 1 416 || 1 100 || 1 557 600 Alocații de mobilitate || 40 || 580 || 23 200 Alocații de transport || 1 000 || 100 || 100 000 Alocații pentru căutarea unui loc de muncă || 800 || 200 || 160 000 Formare || 1 000 || 800 || 800 000 Indemnizații pentru stagiu || 150 || 1 000 || 150 000 Asistență financiară pentru certificatul acordat la terminarea programului de formare || 850 || 200 || 170 000 Promovarea spiritului antreprenorial || 150 || 700 || 105 000 Asistență financiară pentru inițierea activităților independente || 150 || 1 800 || 270 000 Îndrumare și sprijin în perioada de după angajare || 1 416 || 520 || 736 320 Asistență financiară pentru persoanele cu copii || 150 || 600 || 90 000 Subtotal servicii personalizate || || 4 346 200 Cheltuieli pentru punerea în aplicare a FEG [articolul 3 al treilea paragraf din Regulamentul (CE) nr. 1927/2006] Activități de pregătire || || 131 000 Gestionare || || 15 000 Informare și publicitate || || 20 000 Activități de control || || 15 000 Subtotal cheltuieli legate de implementarea FEG || || 181 000 Total costuri estimate || || 4 527 200 Contribuție din FEG (65 % din costurile totale) || || 2 942 680 28. România confirmă că măsurile descrise mai sus sunt complementare cu acțiunile finanțate de fondurile structurale și că sunt instituite măsurile adecvate pentru evitarea dublei finanțări cu alte instrumente ale UE. 29. Autoritățile române au semnat un protocol-cadru care permite verificarea încrucișată a bazelor de date ale Ministerului Muncii, Familiei și Protecției Sociale, ale autorității de management pentru programul operațional sectorial cofinanțat de FSE „Dezvoltarea resurselor umane” (SOPHRD), precum și ale Agenției Naționale pentru Ocuparea Forței de Muncă pentru a se evita dubla finanțare a activităților din cadrul FSE și FEG. Obligațiile angajatorului în ceea ce privește disponibilizările colective și activitățile relevante vor face, de asemenea, obiectul verificărilor încrucișate, astfel încât să fie excluse din pachetul personalizat acordat cu ajutorul cofinanțării din FEG. 30. Agenția Națională pentru Ocuparea Forței de Muncă a elaborat orientări procedurale pentru gestionarea contribuției din partea FEG; orientările se adresează personalului care gestionează asistența FEG și sunt conforme cu modul de gestionare a altor finanțări din partea UE. Data/datele la care serviciile personalizate pentru lucrătorii afectați au început sau sunt prevăzute să înceapă 31. România a inițiat serviciile personalizate pentru lucrătorii afectați incluse în pachetul coordonat propus pentru cofinanțarea din FEG la 8 decembrie 2011. Prin urmare, această dată reprezintă începutul perioadei de eligibilitate pentru orice fel de asistență care ar putea fi acordată din FEG. Proceduri de consultare a partenerilor sociali 32. Autoritățile române au raportat că procedurile pentru consultarea partenerilor sociali cu privire la pachetul coordonat de servicii personalizate propus includeau două reuniuni care au avut loc în octombrie 2011. O reuniune a avut loc la Cluj cu reprezentanții sindicatelor, organizațiilor patronale și ai instituțiilor publice și a doua reuniune a avut loc la sediul autorității de management în cursul căreia s-a aprobat implicarea partenerilor sociali în procesul de pregătire a cererii de mobilizare a FEG în cazul Nokia la nivel național. 33. Autoritățile române au confirmat că cerințele prevăzute în legislația națională și în legislația UE privind concedierile colective au fost respectate. Informare cu privire la acțiunile obligatorii în temeiul legislației naționale sau al contractelor colective de muncă 34. În ceea ce privește îndeplinirea criteriilor stabilite la articolul 6 din Regulamentul (CE) nr. 1927/2006, în cererea lor, autoritățile române: · au confirmat că măsurile care constituie responsabilitatea societăților în temeiul legislației naționale sau al contractelor colective de muncă nu vor fi înlocuite de contribuția financiară din partea FEG; · au demonstrat că acțiunile respective oferă sprijin lucrătorilor individuali și nu urmează a fi folosite pentru restructurarea societăților sau a sectoarelor de activitate; · au confirmat faptul că acțiunile eligibile menționate anterior nu beneficiază de asistență prin intermediul altor instrumente financiare ale UE. Sisteme de gestionare și control 35. România a notificat Comisia că aceste contribuții financiare vor fi gestionate de Agenția Națională pentru Ocuparea Forței de Muncă, care a fost desemnată să fie autoritatea națională responsabilă pentru gestionarea fondurilor acordate României prin FEG. Hotărârea guvernamentală nr. 1086/2010 de instituire a cadrului instituțional de coordonare și gestionare a asistenței financiare acordate României prin Fondul european de ajustare la globalizare a fost adoptată în acest scop. 36. De asemenea, autoritățile române au notificat Comisia că a fost elaborat un manual special cu privire la proceduri care a fost aprobat de Ministerul Muncii, Familiei și Protecției Sociale în special în ceea ce privește gestionarea fondurilor acordate României prin FEG. Manualul descrie modul în care Fondul european de ajustare la globalizare urmează să fie administrat, relațiile interservicii și responsabilitățile diferitelor servicii și asigură conformitatea cu principiile generale de gestionare a FEG, precum și cu cadrul juridic relevant. 37. România a informat Comisia că prin Legea română nr. 200/2010, în conformitate cu dispozițiile prevăzute la articolul 62 din Regulamentul (CE) nr. 1083/2006 al Consiliului, Autoritatea de Audit de pe lângă Curtea de Conturi a României a fost desemnată autoritate de audit pentru FEG. Finanțare 38. Având în vedere cererea României, propunerea de contribuție din FEG pentru pachetul coordonat de servicii personalizate (inclusiv cheltuielile de punere în aplicare a FEG) este de 2 942 680 EUR, reprezentând 65% din costul total. Ajutoarele propuse de Comisie în cadrul fondului se bazează pe informațiile furnizate de România. 39. Având în vedere cuantumul maxim al contribuției financiare care poate fi acordată din FEG în temeiul articolului 10 alineatul (1) din Regulamentul (CE) nr. 1927/2006, precum și marja disponibilă pentru realocarea creditelor, Comisia propune mobilizarea din FEG a sumei totale menționate mai sus, care să fie înscrisă în rubrica 1a din cadrul financiar. 40. Cuantumul propus al contribuției financiare va lăsa disponibil mai mult de 25 % din suma maximă anuală atribuită din FEG pentru alocări în cursul ultimelor patru luni ale anului, conform dispozițiilor articolului 12 alineatul (6) din Regulamentul (CE) nr. 1927/2006. 41. Prin prezentarea acestei propuneri de mobilizare a FEG, Comisia inițiază procedura simplificată de trilog, conform dispozițiilor de la punctul 28 din Acordul interinstituțional din 17 mai 2006, în vederea obținerii acordului celor două componente ale autorității bugetare cu privire la necesitatea utilizării FEG și cu privire la suma solicitată. Comisia invită prima dintre cele două părți componente ale autorității bugetare care ajunge la un acord, la nivelul politic corespunzător, cu privire la proiectul de propunere de mobilizare, să informeze cealaltă parte componentă și Comisia în legătură cu intențiile sale. În cazul în care una dintre cele două componente ale autorității bugetare nu este de acord, se va organiza o reuniune formală trilaterală. 42. Comisia prezintă separat o cerere de transfer în vederea înscrierii în bugetul pentru anul 2012 a unor credite de angajament specifice, în conformitate cu punctul 28 din Acordul interinstituțional din 17 mai 2006. Sursa creditelor de plată 43. Valoarea creditelor de plată înscrise inițial în linia bugetară 04 05 01 în 2012 va fi integral consumată după adoptarea de către ambele părți componente ale autorității bugetare a propunerilor prezentate până în prezent pentru mobilizarea FEG și, prin urmare, nu va fi suficientă pentru a acoperi suma necesară pentru această cerere. Consolidarea creditelor de plată pentru linia bugetară FEG va fi solicitată fie printr‑un transfer, în cazul în care poate fi identificată o sursă de credite disponibile, fie printr-un buget rectificativ. Creditele din această linie bugetară vor fi utilizate pentru a finanța suma de 2 942 680 EUR necesară pentru prezenta cerere. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/014 RO/Nokia depusă de România) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară[14], în special punctul 28, având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[15], în special articolul 12 alineatul (3), având în vedere propunerea Comisiei Europene[16], întrucât: (1) Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor majore din structura comerțului mondial generate de globalizare și pentru a-i ajuta să se reintegreze pe piața forței de muncă. (2) Domeniul de aplicare al FEG a fost extins pentru cererile depuse în perioada 1 mai 2009 – 30 decembrie 2011 pentru a include acordarea de sprijin lucrătorilor disponibilizați ca urmare directă a crizei financiare și economice mondiale. (3) Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR. (4) România a depus o cerere de mobilizare a FEG, referitoare la disponibilizările de la întreprinderea SC Nokia România SRL și de la un furnizor, la 22 decembrie 2011 și a completat cererea cu informații suplimentare până la data de 22 august 2012. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 2 942 680 EUR. (5) Prin urmare, ar trebui mobilizat FEG pentru a oferi o contribuție financiară ca răspuns la cererea depusă de România, ADOPTĂ PREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2012, se mobilizează Fondul european de ajustare la globalizare (FEG) pentru alocarea sumei de 2 942 680 EUR, sub formă de credite de angajament și credite de plată. Articolul 2 Prezenta decizie se publică în Jurnalul Oficial al Uniunii Europene. Adoptată la Bruxelles, Pentru Parlamentul European, Pentru Consiliu Președintele Președintele [1] JO C 139, 14.6.2006, p. 1. [2] JO L 406, 30.12.2006, p. 1. [3] Conform articolului 3 al treilea paragraf din Regulamentul (CE) nr. 1927/2006. [4] http://press.nokia.com/2011/09/29/nokia-continues-to-align-its-workforce-and-operations [5] EGF/2012/006 FI/Nokia Salo [6] http://www.nokia.com/global/about-nokia/investors/financials/reports/results---reports/ [7] http://www.results.nokia.com/results/Nokia_results2011Q4e.pdf [8] http://press.nokia.com/2012/01/26/nokia-q4-2011-net-sales-eur-10-0-billion-non-ifrs-eps-eur-0-06-reported-eps-eur-0-29-nokia-2011-net-sales-eur-38-7-billion-non-ifrs-eps-eur-0-29-reported-eps-eur-0-31/ [9] Actualizări periodice la adresa: http://ec.europa.eu/social/BlobServlet?docId=4558&langId=en [10] www.mfinante.ro [11] http://press.nokia.com/2011/09/29/nokia-continues-to-align-its-workforce-and-operations [12] http://www.cluj.insse.ro/cmscluj/rw/resource/2010r_struct_pop_sectcaen_t_3_29.htm?download=true [13] http://www.cluj.insse.ro/cmscluj/rw/pages/index.ro.do [14] JO C 139, 14.6.2006, p. 1. [15] JO L 406, 30.12.2006, p. 1. [16] JO C […], […], p. […].